burgasdotpro/wikipedia huggingface dataset:
Smartfón

Smartfón (-kodifikovaný tvar; iné, nekodifikované názvy: smartphone, inteligentný telefón, nevhodne chytrý telefón, zriedkavo múdry telefón) je mobilný telefón s operačným systémom. Najpoužívanejšími systémami sú Google Android, Apple iOS, ktoré umožňujú, aby bol prístroj vybavený bohatou základnou výbavou aplikácií (funkcií) a neskôr rozšírený o ďalšie. Existujú aj operačné systémy, ktoré sa už takmer nepoužívajú a ich podiel na trhu bol v roku 2016 menej ako 2% a postupne klesá (Microsoft Windows, Symbian alebo PalmOS) a v roku už okrem dvoch prvých uvedených existoval prakticky len Microsoft Windows s podielom menej ako 1% v júli 2019. 
Smartfón slúži na podobné účely ako mobilný telefón (predovšetkým na komunikáciu, GPS a pod.) ale prístup k internetu cez mobilné a WiFi siete umožňuje používanie rôznych ďalších aplikácií, ktoré sa do smartfónu dajú inštalovať cez internet priamo z mobilu na hry, prácu, mobilnú kanceláriu a zábavu.
Telefón Simon od IBM (1994) dokázal prostredníctvom dotykovej obrazovky prijímať mobilné telefónne hovory, odosielať a prijímať faxy a e-maily a zahrňovať niekoľko ďalších aplikácií, ako sú adresár, kalendár, plánovač schôdzok, kalkulačka, hodiny svetového času a poznámkový blok. Simon bol prvý telefón, ktorý bol začlenený do skupiny PDA (osobný digitálny asistent), ktorá predtým obsahovala podobné prístroje ale bez možnosti telefonovať. Termín "smart phone" sa však objavil v tlači až v roku 1995 v spojení s „komunikátorom“ "PhoneWriter" od spoločnosti AT&amp;T. V Európe býva za priekopníčku považovaná Nokia 9000 Communicator z roku 1996. Na rozdiel od bežných (angl. dumb = slovensky hlúpy) telefónov mohla, vďaka operačnému systému, vykonávať viacero funkcií počítača (spracovanie textu, prehliadanie webu, terminál, Telnet, kontakty, poznámky, kalendár, kalkulačka a pod.).
9. januára 2007 Steve Jobs z Apple slávnostne predstavil prvý iPhone v San Franciscu. Prvý iPhone iPhone 2G mal od 5. septembra 2007 zníženú základnú cenu (verzia s 8 GB úložiskom) na 399 US dolárov bez dane, a to ešte s povinným dvojročným kontraktom s operátorom. Spoločnosť Apple predala miliónty iPhone po piatich dňoch od zlacnenia (74 dňoch po vydaní). iPhonom zmenilo Apple svet telekomunikačných technológií. Prvý iPhone 3G v Česku a na Slovensku bolo možné kúpiť v noci z 21. na 22. augusta 2008.
Stranícka diktatúra

Vláda jednej strany, systém jednej strany, štát jednej strany alebo stranícka diktatúra je spôsob politického usporiadania, v ktorom na čele spoločnosti stojí jediná politická strana, ktorá spoločnosť hegemonisticky ovláda. V štáte môže existovať viac politických strán, ale jediná strana má vždy dominantné postavenie. Takýto systém sa označuje aj ako systém s hegemonistickou stranou.
Forma vlády v takomto štáte sa označuje ako diktatúra. Ak zasahuje do všetkých aspektov verejného a súkromného života občanov, hovoríme o totalitarizme. Ak je principiálnou politickou silou necivilné zoskupenie, hovoríme o vojenskej diktatúre, aj keď sú hranice medzi civilnou a vojenskou diktatúrou často nejasné.
Komunistická diktatúra.
Principiálnou ideológiou, o ktorú sa opiera komunistická diktatúra je komunizmus. Sovietsky zväz a jeho satelitné štáty sa niekedy označujú termínom "komunistické štáty", aj keď komunizmus v nich nebol nikdy nastolený, ani sami seba takto nikdy neoznačovali. Svoje zriadenie označovali termínom socializmus a tvrdili, že komunizmus hodlajú nastoliť v budúcnosti, po jeho vybudovaní.
 Sovietsky zväz
 Čína 
Fašistická diktatúra.
 Taliansko
 Španielsko
 Argentína
Nacistická diktatúra.
 Nemecko
Lintner (priezvisko)

Lintner je nemecké priezvisko. Na Slovensku je najčastejšie v Bratislave, Dunajskej Lužnej (najmä osada Jánošíková) a v Novej Vsi nad Žitavou (okres Nitra).
Známi nositelia.
Pozri v článku Lintner.
Tom Kapinos

Tom Kapinos je americký televízny výkonný producent a scenárista najznámejší hlavne svojim seriálom Californication.
Potom, ako sa v roku 1998 rozbehla jeho kariéra v televízii, kde bol scenáristom a výkonným producentom seriálu Dawsonov svet, začal pripravovať vlastný seriál, už spomínaný Californication (produkuje ho stanica Showtime) - dramaticko-komediálny seriál v hlavnej úlohe s Davidom Duchovnym, ktorý sa začal vysielať v roku 2007 a v súčasnosti sa odvysielala už štvrtá séria a chystá sa aj piata.
Holborn (stanica metra)

Holborn je je jednou zo staníc londýnskeho metra nachádzajúca sa na Holborn pri križovatke High Holborn a Kingsway v obvode Camden. Obsluhujú ju linky Piccadilly Line a Central Line. Nachádza sa v tarifnej zóne 1.
História.
Stanicu otvorili 15. decembra 1906 na Great Northern, Piccadilly &amp; Brompton Railway (dnešná Piccadilly Line). Stanica pôvodne niesla meno Holborn (Kingsway). Počas 30. rokov bola stanica modernizovaná.
Camden

Camden môže byť:
TEDOM

TEDOM je česká firma, vyrábajúca motory, stroje, autobusy a poskytujúca služby. Založená bola v roku 1991 a sídli vo Výčapoch pri Třebíči.
Vznik a vývoj.
Po svojom vzniku sa zaoberala výlučne výrobou kongeneračných jednotiek na báze motorov. Postupne rozšírila svoju činnosť aj do ostatných miest (Hořovice, Jablonec nad Nisou), v roku 1994 vznikol holding. V Jablonci nad Nisou vlastní firma od roku 2003 závod po bývalej spoločnosti LIAZ, vďaka čomu je schopná vyrábať vlastné motory a autobusy. Po spoločnostiach Karosa a SOR Libchavy sa tak Tedom stal tretím autobusovým výrobcom v Česku. Prednosťou autobusov sa podľa výrobcu má stať prevádzka na zemný plyn.
Výrobky.
Autobusy:
V roku 2008 sa vykonal facelift vozidla a odvtedy sa vyrábajú už len takto upravené autobusy
Nákladné automobily:
František Lydie Gahura

 František Lydie Gahura (* 10. október 1891, Zlín – † 15. september 1958, Brno) bol český architekt. Patrí medzi najvýznamnejších českých architektov, sochárov a medzi osobnosti slovenskej modernej architektúry v medzivojnovom období tvoriacich v duchu funkcionalizmu.
Život.
Hneď po ukončení štúdií bol Gahura zamestnaný na stavebnom oddelení firmy Baťa, kde pracoval do roku 1946. Do histórie vstúpil najprv ako sochár. K jeho raným dielam patrí socha J. A. Komenského a v roku 1920 sochy F. Bartoše a B. Němcovej. Až s určitým oneskorením sa začal uplatňovať ako architekt a urbanista. Na jeho schopnosti upozornil Tomáša Baťu, práve jeho profesor J. Kotěra, keď projektoval záhradnú obytnú štvrť pre zamestnancov továrni. V Gahurovej tvorbe sa spájal cit umelca s racionalizmom architekta-inžiniera, pripraveného plniť výtvarné idey v architektonickej praxi, ale aj teoreticky domýšľať a to vo všeobecnejšej rovine a riešiť aktuálne estetické problémy.
Keď v roku 1923 profesor Kotěra zomrel, zadal Baťa Gahurovi projekt dokončiť. Tak vznikol prvý čiastočný zastavovací plán zlínskej obytnej štvrti Letná a Tomáš Baťa v ňom našiel ideálneho partnera pre svoje zámery. Gahura postupne nakreslil zastavovacie plány ďalších zlínskych záhradných štvrtí. Vrcholom jeho urbanistickej tvorby bol Regulačný plán Veľkého Zlína z roku 1934, ktorý si udržal kontinuitu až do dnešných dní. Zaoberal sa celým Zlínskym regiónom. Bol autorom taktiež celej rady účelových stavieb.
V technickom rozvoji stavebníctva hľadal nový estetický výraz architektúry. Zaviedol zlínsky monolitický železobetónový skelet 6,15 x 6,15 so stĺpikmi kruhového prierezu a s výplňou z režných tehál, ktorý sa stal typizovanou konštrukčnou formou Zlína. V tridsiatich rokoch bol vymenovaný mestským architektom mesta Zlín, kde uskutočnil radu urbanistických projektov ako napr. projekt mestského centra (1937 – 1941). Jeho teoretická práca bola zavŕšená knihou Estetika architektúry (1943). Príkladom Gahurovho architektonického poňatia je budova dnešného Domu umenia (1932). V roku 1946 (po nútenom odchode zo Zlína) odišiel do Brna, kde pracoval ako zemský projektant a na sklonku života pracoval vo Výzkumnom ústave architektúry ako vedecký pracovník. V priebehu života získal veľa domácich a medzinárodných ocenení. F. L. Gahura spolu s V. Karfíkom boli zakladatelia zlínskej urbanistickej a architektonickej tradície.
Ohyzd

Ohyzd (iné názvy: ork, "škrat, škriatok"; v angličtine "orc" alebo "goblin") je druh fiktívnej bytosti, vystupujúcej vo fantasy literatúre. Najčastejšie je ohyzd opisovaný ako mohutné, svalnaté stvorenie podobné človeku, s výrazne negatívnymi vlastnosťami.
Etymológia slova.
Pomenovanie "orc" sa objavuje zo stredovekej anglickej epike ("Beowulf"), kde sú takto pomenované démonické bytosti, pričom staroangličtina pravdepodobne prevzala toto slovo z latinského "Orcus".
Tolkien.
Súčasné chápanie ohyzdov (orcov) vzniklo pod vplyvom fantazijných literárnych diel Johna Ronalda Reuela Tolkiena, odohrávajúcich sa v jeho cykle o Arde a Stredozemi, časti jeho fantazijného legendária. Prvá zmienka o tomto type bytosti sa u Tolkiena nachádza v jeho románe "Hobit" z roku 1937. Anglické pomenovanie je v tomto diele "Goblin" (Škrat), v "Pánovi prsteňov" sa vyskytuje už ako Orc (Ohyzd). Ohyzdi sa objavujú aj v ostatných Tolkienových dielach o Stredozemi. 
Tolkien v priebehu života niekoľkokrát prehodnocoval svoje autorské rozhodnutia, medziiným aj presný pôvod ohyzdov (orcov). Hoci je za najbežnejšie vysvetlenie o pôvode považované to, podľa ktorého ohyzdi vznikli zo zotročených a zakliatých elfov, autor otázku o ich pôvode nikdy definitívne neuzavrel. V hraných filmových adaptáciách jeho diel bola použitá interpretácia o elfskom pôvode ohyzdov.
Termín "ohyzd" bol zavedený slovenským prekladom "Pána prsteňov" od Otakara Kořínka, prvýkrát vydaného v roku 2001-2002. Podobá sa na pôvodný výraz "orc" a je odvodený od slovenského slova "ohyzdný" (odporný, ohavný).
Charakteristika.
Ohyzdi predstavujú negatívnu postavu v rámci celého diela J.R.R. Tolkiena o Stredozemi a sú zobrazení vo všeobecnosti v mužskom pohlaví. Sú škaredého vzhľadu, o čosi mohutnejšej postavy ako ľudia, no kvôli zohnutému držaniu tela nižší ako ľudia a oveľa väčšej postavy ako hobiti. Ich pokožka je zeleno-čierna, majú srsť. Majú násilnícke sklony a ich životným poslaním je byť bojovníkom. Žijú v horských jaskyniach. Bojujú na strane Temného pána Saurona proti ľuďom, elfom a trpaslíkom. V druhom dieli trilógie "Pán prsteňov" vystupujú ohyzdi formy "Uruk hai" na strane zlého čarodejníka Sarumana.
V iných fantasy dielach.
Svet Warcraftu je jedným z mála prameňov, v ktorom sa ohyzdi opisujú inak ako krviprelievační barbari. V tomto svete majú ohyzdi mohutnú postavou so zelenou kožou. Pôvodne žili vo svete Draenor, boli však zotročený Plamennou légiou a donútený bojovať proti ľuďom. Od tretieho dielu série sú však opisovaní ako národ hrdých a čestných bojovníkov, ktorí sa snažia vrátiť k starým šamanským tradíciám.
V sérii počítačových rolových hier "The Elder Scrolls" sa ohyzdi tiež objavujú v prívetivejšom stvárnení. Vo svete série sú jednou z foriem elfov, navonok najškaredšou, so zelenkavou pokožkou. Nazývajú ich aj Orsimer. Napriek ich škaredšiemu výzoru majú povesť odvážnych bojovníkov a kováčov. V porovnaní s ostatnými formami elfov nemajú stálu domovinu a žijú polokočovným spôsobom života. V rovnakej hernej sérii sa vyskytujú aj útlejšie bytosti, nazývané goblins (t.j. škriatkovia). Sú však považované za úplne odlišný typ bytostí, než ohyzdi (Orsimer).
Nokia 3510

Nokia 3510 je model mobilného telefónu od spoločnosti Nokia pre sieť GSM, uvedený na trh v roku 2002. Bol to prvý mobilný telefón, ktorý sprístupnil internetové služby GPRS pre širokú verejnosť. Rozšírená verzia Nokia 3510i, ktorá bola uvedená v rovnakom roku, bola jedným z prvých modelov mobilného telefónu s farebným displejom. Telefón používal používateľské rozhranie série 30 s rozlíšením 96 x 65 bodov. Na rozdiel od modelu Nokia 3310, tento model mal viactlačidlové používateľské rozhranie, podobne ako klasický model Nokia 2100.
GPRS používal na prenos dát a službu WAP. Používatelia si mohli stiahnuť Java aplikácie, obrázky používané ako tapety pozadia a polyfonické zvonenia. Telefón podporuje SMS a MMS správy.
Roberto Carlos da Silva

Roberto Carlos da Silva Rocha (* 10. apríl, 1973, Garça, São Paulo), známejší pod menom Roberto Carlos, je bývalý brazílsky futbalista, ktorý naposledy hral za ruský klub Anži Machačkala. Carlos bol členom Brazílskeho národného mužstva na troch Majstrovstvách sveta vo futbale, pomohol reprezentácií dostať sa do finále v roku 1998 a vyhrať turnaj v roku 2002.
Roberto Carlos hrával na pozícii ľavého obrancu a bol známy svojou rýchlosťou a tvrdou strelou. Pred príchodom do ruského klubu hrával 11 rokov za Real Madrid a Fenerbahçe SK. V drese Realu dosiahol viaceré úspechy; štyrikrát vyhral ligu, trikrát Ligu majstrov a dvakrát Interkontinentálny pohár. Je tiež jedným z piatich hráčov, ktorí odohrali v Lige majstrov vyše 100 zápasov. 
Roberto Carlos pred časom pripustil, že by sa do Realu Madrid mohol vrátiť. Najnovšie vyjadrenia samotného hráča však hovoria o jeho zotrvaní v Anži, kde bude pokračovať ako funkcionár.
Bebeto

Bebeto, vlastným menom José Roberto Gama de Oliveira, (* 16. február 1964, Salvador, Brazília) je bývalý brazílsky futbalový útočník, juhoamerický futbalista roka za rok 1989.
Za Brazíliu strelil v 76 zápasoch 42 gólov. Hral na troch majstrovstvách sveta (1990, 1994 a 1998), v roku 1994 získal v drese Brazílie titul majstra sveta.
Zoznam pilotovaných vesmírnych letov, 2000 – 2009

Toto je podrobný zoznam pilotovaných vesmírnych letov od roku 2000 do roku 2009, zahrňujúci lety k ISS, prvé lety čínskej lode Šen-čou a prvé komerčné lety.
Gabriel Omar Batistuta

Gabriel Omar Batistuta (* 1. február, 1969, Reconquista, Argentína), prezývaný "Batigol", je bývalý argentínsky futbalista, útočník. 
Väčšinu svojej kariéry hral za klub AC Fiorentina v Taliansku, a je ôsmym najlepším strelcom v histórii Serie A s 184 gólmi v 318 zápasoch v rokoch 1991 až 2003. Na medzinárodnej scéne je s 56 gólmi 2. najlepším strelcom národného mužstva a reprezentoval Argentínu na troch Majstrovstvách sveta vo futbale. 
Pelé ho v roku 2004 zaradil medzi 125 najlepších žijúcich futbalistov.
Ariel Ortega

Ariel Arnaldo Ortega (* 4. marec 1974, San Martín) je argentínsky futbalista, ktorý v súčasnosti hrá za klub River Plate ako stredopoliar. Jeho prezývka je "El Burrito" ("Malý oslík").
Ortegove bývalé kluby sú Fenerbahçe, Parma AC, UC Sampdoria, Valencia CF, a River Plate. 86 zápasov odohral za Argentínske národné futbalové mužstvo, v ktorých strelil 17 gólov. Ortega reprezentoval Argentínu na Majstrovstvách sveta v rokoch 1994, 1998, a 2002. Bol členom strieborného tímu na Olympijských hrách v roku 1996.
Ludwig Boltzmann

Ludwig Boltzmann (20. február 1844 Viedeň – 5. september 1906, Terst, Taliansko) bol rakúsky fyzik, zakladateľ štatistickej fyziky.
Narodil sa na viedenskom predmestí Erdberg v rodine daňového úradníka. Študoval fyziku na univerzite vo Viedni, Heidelbergu a v Berlíne. Roku 1866 získal doktorát a nasledujúce dva roky pracoval ako asistent profesora Josefa Stefana na univerzite vo Viedni. Ako 25 ročný sa stal profesorom matematickej fyziky na univerzite v Grazi (Štajerskom Hradci). Po smrti profesora Stefana sa vrátil do Viedne a tu až do konca života vyučoval fyziku.
Sformuloval "Boltzmannovo rozdelenie", ktoré umožňuje spočítať rozdelenie molekúl plynu, ktoré sa stalo dôležitou súčasťou termodynamických výpočtov. Roku 1877 pripojil "Boltzmannovu konštantu". Jeho slávna rovnica opisuje schopnosť každého plynu zaujať po čase stav rovnomerne rozdelenej energie.
Ako prvý použil štatistickú metódu pre opis tepelného žiarenia. Roku 1884 odvodil tzv. "Stefanov-Boltzmannov zákon" opisujúci časť tepelného spektra telies.
Ku koncu života trpel depresiami, trápila ho slepota a silná astma. V roku 1906 sa v Terste obesil. Je pochovaný vo Viedni.
Stefanov-Boltzmannov zákon

Stefanov-Boltzmannov zákon popisuje celkovú intenzitu žiarenia absolútne čierneho telesa. Bol publikovaný v roku 1879 Ludwigom Boltzmannom a Josefom Stefanom.
Formulácia zákonu.
Stefanov-Boltzmannov zákon dáva do súvisu celkovú intenzitu žiarenia čierneho telesa, označenú "I", a jeho termodynamickú teplotu "T" nasledujúcim spôsobom:
pričom formula_2 je Stefanova-Boltzmannova konštanta. V prípade nedokonalého čierneho telesa (takzvaného šedého telesa) je Stefanov-Boltzmannov zákon modifikovaný pomocou premennej formula_3 vyjadrujúcou emisivitu povrchu šedého telesa. V tomto prípade znie zákon pre vyžarovanie nasledujúco:
Hernán Jorge Crespo

Jorge Hernán Crespo (* 5. júl 1975, Florida, Buenos Aires, Argentína) je argentínsky futbalista, v súčasnosti hráč klubu talianskej Serie A Parma FC. Počas svojej kariéry pôsobil aj v Premier League v Chelsea a vo viacerých ďalších talianskych kluboch.
Reprezentoval Argentínu na troch Majstrovstvách sveta v rokoch 1998, 2002 a 2006.
Ivan Andrejevič Krylov

Ivan Andrejevič Krylov (; * 13. február 1769, Moskva, Ruská ríša – † 21. november 1844, Petrohrad, Ruská ríša) je najznámejší ruský bájkar a pravdepodobne najepigramickejší zo všetkých ruských autorov. Bol bývalý dramatik a novinár, svoj skutočný žáner objavil až vo veku 40 rokov. Zatiaľ čo veľa z jeho prvých bájok vychádzalo voľne z Ezopovych a La Fontainovych bájok, neskôr boli bájky jeho originálnym dielom, často so satirou.
Životopis.
Pochádzal z chudobnej dôstojníckej rodiny. Od ôsmich rokov živil po smrti otca matku a súrodencov z platu kancelárskeho poslíčka. Nikdy nedosiahol vyššie školské vzdelanie, avšak získal široký rozhľad ako samouk. Väčšinu svojho života bol zamestnaný ako knihovník. Písal satirické divadelné hry, založil niekoľko časopisov. Svetovú slávu mu priniesli bájky, ktorých od roku 1809 vytvoril okolo dvoch stoviek. Kritizujú nielen zlé ľudské vlastnosti, ale majú predovšetkým sociálny podtext – nastavujú zrkadlo vtedajšej ruskej spoločnosti, cára nevynímajúc.
Bájky.
Najznámejšie z jeho bájok sú (v zátvorkách sú ponaučenia):
Dennis Bergkamp

Dennis Nicolaas Maria Bergkamp (* 10. máj 1969 Amsterdam) je bývalý holandský futbalista. Na klubovej úrovni hrával za Ajax, Inter Miláno, Arsenal a tiež bol súčasťou Holandského národného mužstva. Bergkamp odohral väčšinu svojich zápasov na poste podporného útočníka. 
Bergkamp s futbalom začal v rodnom Amsterdame, bol súčasťou mládežníckeho systému Ajaxu. Za seniorský tím debutoval v roku 1986, vtedy klub trénoval Johan Cruijff. Ako náhradník nastúpil vo finále Pohára víťazov pohárov v roku 1987.
Počas ďalšej sezóny si vybojoval miesto v základnej zostave a v nasledujúcich rokoch dosiahol s Ajaxom viaceré úspechy. Vyhral holandskú ligu v roku 1990, Pohár UEFA v roku 1992 a Pohár KNVB v roku 1993. V rokoch 1991 až 1993 bol najlepším strelcom Eredivisie. Získal ocenenie Futbalista roka dvakrát po sebe v rokoch 1992 a 1993.
V lete 1993 sa spolu so spoluhráčom Wimom Jonkom stal novou posilou milánskeho Interu. Aj napriek úspechu v Pohári UEFA jeho pôsobenie v Interi bolo sklamaním. Nevyhovoval mu taliansky defenzívny štýl hry; v 50 zápasoch strelil len 11 gólov.
Po dvoch sezónach v Interi prestúpil do Arsenalu za 7,5 miliónov libier. Bergkamp hrával v útoku s Ianom Wrightom a postupne sa presadzoval. Jeho výkony išli hore po príchode trénera Arséna Wengera v roku 1996.
V roku 2006 oznámil ukončenie aktívnej futbalovej kariéry.
Frank Rijkaard

Franklin Edmundo Rijkaard (* 30. september 1962, Amsterdam) je holandský futbalový tréner a bývalý stredopoliar. Rijkaard hrával za kluby Ajax Amsterdam, Real Zaragoza a AC Miláno, Holandsko reprezentoval 73 krát. Od roku 2003 do mája 2008 bol trénerom katalánskeho klubu FC Barcelona. Jeho matka je Holanďanka a jeho otec je Afro-Surinamčan.
Ruud Gullit

Ruud Gullit (* 1. september 1962, Amsterdam, Holandsko) je holandský futbalový tréner a bývalý hráč surinamského pôvodu.
Aktívne sa angažoval v hnutí proti rasizmu a keď v roku 1987 získal Zlatú loptu venoval ju Nelsonovi Mandelovi. Pelé ho roku 2004 zaradil medzi 125 najlepších žijúcich futbalistov.
Bol súčasťou víťazného holandského mužstva, ktoré vyhralo Majstrovstvá Európy vo futbale 1988 a bol tiež členom mužstva na Majstrovstvách sveta v 1990. Získal ocenenie Európsky futbalista roka v 1987 a ocenenie Hráč roka World Soccer v rokoch 1987 a 1989. Bol veľmi univerzálny futbalista, schopný hrať na rôznych pozíciach. Naposledy bol trénerom klubu "Los Angeles Galaxy" v Major League Soccer.
Marco van Basten

Marco van Basten, vlastným menom "Marcel van Basten", niekde nesprávne uvádzaný ako Marco Van Basten, (* 31. október, 1964, Utrecht, Holandsko) je holandský futbalový tréner. Ako hráč hrával za kluby Ajax a AC Miláno v 80. a 90. rokoch. Je považovaný za jedného z najlepších útočníkov v histórii futbalu, strelil 276 gólov, ale jeho kariéra bola skrátená kvôli zraneniu.
Trikrát získal Zlatú loptu pre najlepšieho futbalistu Európy, v rokoch 1988, 1989 a 1992, a v roku 1992 aj cenu Futbalista roka FIFA.
Pelé ho roku 2004 zaradil medzi 125 najlepších žijúcich futbalistov.
Louis van Gaal

Aloysius Paulus Maria van Gaal (* 8. august 1951, Amsterdam, Holandsko) je bývalý holandský futbalový tréner a futbalista. 
V rokoch 2000 - 2002, 2012 - 2014 a 2021 - 2022 bol trénerom holandského národného futbalového mužstva.&lt;br&gt;
Viedol holandskú reprezentáciu na Mistrovstvách sveta 2014 v Brazílii, kde Holanďania vyhrali 3:0 v súboji o bronz proti Brazílii.
Ronald Koeman

Ronald Koeman (* 21. marec 1963, Zaandam, Holandsko) je bývalý holandský futbalový obranca a súčasný tréner. Je bratom bývalého trénera Feyenoordu Erwina Koemana a synom bývalého holandského internacionála Martina Koemana.
V rokoch 1987 a 1988 získal sa stal futbalistom roka v Holandsku. V ankete Zlatá lopta, o najlepšieho futbalistu Európy, bol v roku 1988 piaty.
Od roku 2020 trénuje FC Barcelona, s ktorou podpísal dvojročnú zmluvu.
Davor Šuker

Davor Šuker (* 1. január 1968, Osijek, Chorvátsko) je bývalý chorvátsky futbalista, ktorý je považovaný za jedného z najlepších útočníkov 90. rokov.
Najvýznamnejším momentom v jeho kariére boli Majstrovstvá sveta v roku 1998 vo Francúzsku, kde sa stal najlepším strelcom a získal Zlatú kopačku, keď strelil 6 gólov v siedmich zápasoch, čím dopomohol chorvátskemu mužstvu k tretiemu miestu na ich prvých majstrovstvách. Šuker je tiež rekordém v počte gólov v národnom tíme, strelil ich 45.
Pelé ho v roku 2004 zaradil medzi 125 najlepších žijúcich futbalistov. V ankete Zlatá lopta sa v roku 1998 umiestnil na druhom mieste. Figuruje na zozname UEFA Jubilee 52 Golden Players.
V apríli 2014 bol druhý raz zvolený prezidentom Chorvátskeho futbalového zväzu.
Laurent Blanc

Laurent Blanc (* 19. november 1965, Alès, Francúzsko) je bývalý francúzsky futbalový obranca, strelec prvé zlatého gólu v histórii majstrovstiev sveta vo futbale. Patril k najlepším stredným obrancom v 90. rokoch. Od 8. júna 2007 je trénerom klubu FC Girondins de Bordeaux.
Didier Deschamps

Didier Deschamps (* 15. október 1968, Bayonne, Francúzsko) je bývalý francúzsky futbalista, kapitán víťazného Francúzska na Majstrovstvách sveta v roku 1998 a na Eure 2000.
V sezóne 2006/07 trénoval taliansky tím Juventus v Serie B, ale aj napriek výhre v lige Didier Deschamps v máji 2007 z funkcie odstúpil.
Štýl hry.
Vo svojej pozícii defenzívneho stredopoliar Deschamps vynikal predovšetkým v tom, že bránil súperovým útočným pokusom a bol tak schopný začať protiútoky a distribuovať loptu spoluhráčom, keď získal späť držanie lopty, čo viedlo k tomu, že bol posmešne prezývaný “nosič vody.“ Túto prezývku dostal od bývalého spoluhráča z Francúzska Erica Cantonu, ktorý naznačil, že Deschampsovým primárnym prínosom pre národný tím bolo získať loptu a odovzdať ju „talentovanejším“ hráčom. Deschampsova schopnosť vykonávať túto úlohu bola umožnená vďaka jeho vysokému pracovnému tempu, húževnatosti, vytrvalosti, vízií, technike a jeho účinnosti pri presadzovaní a zdolávaní súperov. Mal tiež vynikajúce pozičné a organizačné cítenie a bol známy svojou taktickou inteligenciou, všestrannosťou a vodcovstvom.
Trénerská káriera.
Po skončení futbalovej kariéry sa ujal vedenia celku AS Monako, kde postúpil do finále Ligy Majstrov. Rezignoval 19. septembra 2005 po otrasnom začiatku sezóny.
10. júna 2006 nastúpil ku kormidlu Juventusu Turín, ktorý bol preradený do Serie B kvôli úplatkárskej aféré. Vydržal tu do konca sezóny a dostal tím späť do Serie A z prvého miesta. Po sezóne ale skončil.
Naspäť k trénovaniu sa vrátil až v roku 2009, kedy sa ujal tímu Olympique Marseille. Klub trénoval až do roku 2012. S klubom vyhral titul v Ligue 1.
Francúzsko.
8. júla 2012 bol Deschamps vymenovaný za nového manažéra národného tímu Francúzska. Doviedol tím do štvrťfinále Majstrovstiev sveta vo futbale 2014, finále UEFA Euro 2016, víťazstva na Majstrovstvách sveta vo futbale 2018 a následne aj finále na Majstrovstvách sveta vo futbale 2022. Po víťazstve na majstrovstvách sveta v roku 2018 sa Deschamps stal tretím mužom, ktorý vyhral majstrovstvá sveta ako hráč aj ako manažér, spolu s Máriom Zagallom a Franzom Beckenbauerom – obaja zomreli v januári 2024 s odstupom dvoch dní a Deschamps tak zostal jediným žijúcim mužom, ktorý dosiahol tento míľnik. 
Úspechy.
Hráčske.
Marseille
Juventus
Chelsea
Valencia
Francúzsko
Individuálne
Trénerské.
Monaco
Juventus
Marseille
France
Individuálne
Klaas-Jan Huntelaar

Dirk Jan Klaas Huntelaar (* 12. august 1983, Drempt, Holandsko) je holandský futbalista, v súčasnosti hráč Ajax Amsterdam.
Huntelaar hrával v Holandsku za kluby PSV Eindhoven, De Graafschap, AGOVV Apeldoorn, SC Heerenveen a AFC Ajax. V roku 2006 získal ocenenie „Holandský talent roku“ a „Hráč roku“ Ajaxu. Bol súčasťou tímu Holandska do 21 rokov, ktorý vyhral Majstrovstvá Európy 2006, na tomto turnaji bol Huntelaar zároveň najlepším strelcom. Huntelaar bol najlepším strelcom Eredivisie v sezónach 2005-06 a 2007-08.
Zoznam návštevníkov Medzinárodnej vesmírnej stanice

Toto je zoznam návštevníkov Medzinárodnej vesmírnej stanice v abecednom poradí. Členovia základných posádok su hrubo vyznačení. Slovo v zátvorkách "(dvakrát)" odkazuje na individuálny počet návštev ISS, nie celkový počet vesmírnych letov. Kozmonauti bez vlajočky boli v čase štartu občania Spojených štátov.
Sumár.
K 17. júlu 2009 stanicu ISS celkovo navštívilo 177 návštevníkov, vrátane šiestich, ktorí v súčasnosti na stanici pracujú (ISS Expedícia 20).
Iburi (provincia)

Provincia Iburi () bola stará japonská provincia na ostrove Hokkaidó, ktorá existovala iba krátko. Zodpovedá súčasnej podprefektúre Iburi, okresu Jamakoši v podprefektúre Oshima, okresu Abuta v podprefektúre Širibeši, mestám Čitose a Eniwa v podprefektúre Išikari a dedine Šimukappu v podprefektúre Kamikawa.
Provincia Iburi bola vytvorená 15. augusta 1869 s 8 okresmi. V roku 1872 pri sčítaní ľudu mala provincia 6 251 obyvateľov. V roku 1882 boli provincie na Hokkaidó zrušené.
Nancy (mesto)

Nancy (vyslovuj: nɑ̃si; archaická nemčina: "Nanzig"; luxemburčina: "Nanzeg") je mesto a obec v departemente Meurthe-et-Moselle, v regióne Grand Est v severovýchodnom Francúzsku.
Nancy je hlavným mestom ("préfecture") departementu Meurthe-et-Moselle. Mestská oblasť ("aire urbaine") mesta Nancy zahŕňa 410 509 obyvateľov (podľa sčítania v roku 1999): z toho 103 602 tých, ktorí žili v meste (podľa odhadov z roku 2004 okolo 105 100 obyvateľov).
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Inaba (provincia)

Provincia Inaba () bola stará japonská provincia v oblasti, kde sa v súčasnosti nachádza východná časť prefektúra Tottori. Inaba hraničila s provinciami Harima, Hóki, Mimasaka a Tadžima.
Starobylé hlavné mesto a hradné mesto bolo na území mesta Tottori.
Išikari (provincia)

Provincia Išikari () bola stará japonská provincia na ostrove Hokkaidó, ktorá existovala iba krátko. Zodpovedá súčasnej podprefektúre Išikari bez miest Čitose a Eniwa, celej podprefektúre Sorači a južnej časti podprefektúry Kamikawa mimo dediny Šimukappu.
Provincia Išikari bola vytvorená 15. augusta 1869 s 9 okresmi. V roku 1872 pri sčítaní ľudu mala provincia 6 003 obyvateľov. V roku 1882 boli provincie na Hokkaidó
zrušené.
Iwami (provincia)

Provincia Iwami () bola bývalá japonská provincia, na ktorej území sa dnes rozkladá západná časť prefektúry Šimane. Iwami hraničila s provinciami Aki, Bingo, Izumo, Nagato a Suó.
Starobylé provinčné hlavné mesto bolo súčasné mesto Hamada. V období Sengoku to bolo léno klanu Móri zo susednej provincie Aki.
Prériový štýl

Prériový štýl bol architektonický smer konca 19. a začiatku 20. storočia, ktorý bol bežný na stredozápade Spojených štátov. Je americkou odozvou na grécke sochárstvo a minojskú architektúru z Kréty. Samotný Wright toto umenie miloval, no hovoril o ňom že je ľahostajné k používaniu miestnych materiálov. Takisto mu v tomto umení chýbala účelnosť - vyžitie tvarov aj pre nejakú funkciu. Najdokonalejším príkladom prériového štýlu je Robieho dom od F.L.Wrighta v Chicagu.
Staviteľské znaky tohto štýlu.
Prériový štýl bol však aj o niečom inom ako len o horizontálnom členení domov. Táto „na zemi lipnúca" vlastnosť ranej rodinnej architektúry odzrkadľovala túžbu spojiť domov a prírodu, ako to bolo aj:
Jiří Grossmann

Jiří Grossmann môže byť:
Nokia 3310

Nokia 3310 je dvojpásmový mobilný telefón (GSM 900/1800). Uvedený bol vo štvrtom kvartáli roku 2000, čím nahradil veľmi populárny model Nokia 3210. Predával sa veľmi dobre, stal sa jedným z najúspešnejších mobilných telefónov vôbec, predalo sa 126 miliónov kusov. Bolo uvedených viac variantov, a to Nokia 3315, 3320, 3330, 3350, 3360, 3390 a 3395.
Je to kompaktný, ale pomerne ťažký telefón (133 g) obsahujúci monochromatický displej s rozlíšením 84 x 48 bodov. Je to mierne zaoblená pravouhlá jednotka. Modré tlačidlo je hlavné tlačidlo a slúži na výber možnosti, tlačidlo C slúži ako tlačidlo späť. Tlačidlá hore a dolu sa používajú na navigáciu v menu. Vypínač je na hornej strane.
V roku 2017 spoločnosť HMD Global (súčasný vlastník Nokie) uviedla na trh modernizovanú 3310-tku.
Fyzické parametre.
Telefón má vonkajšie fyzické rozmery 113×48×22 mm a jeho hmotnosť bez SIM karty je 133 g. Jedná sa o telefón klasickej konštrukcie.
Displej.
Jedná sa o monochromatický grafický displej v tvare obdĺžnika, ktorý má rozlíšenie 84x48 bodov a rozmery 33x19 mm, jeho parametre sú tak rovnaké ako u predchodcu 3210. Rovnako tak zobrazí pri čítaní a písaní SMS 4 riadky, jeho podsvietenie je tiež rovnaké – tvorené zelenožltými diódami. Tento prvok je tak úplne zhodný s predošlím modelom.
Batéria.
Model 3310 je štandardne vybavený batériou typu NiMH. Udávaná hodnota pre pohotovostný režim je 260 h a maximálny udávaný hovorový čas je 270 minút.
Funkčná výbava.
Pamäť na SMS alebo telefónne čísla stále chýbala, za to ale tento model priniesol do tejto kategórie vibračné vyzváňanie alebo napríklad rýchle vytáčanie až ôsmich čísiel. Nová bola tiež funkcia SMS chatu, ktorý sa ale príliš neujal, cena jednej správy v rámci chatu bola účtovaná ako štandardná SMS. Zatraktivnené boli hry a pribudla funkcia pripomienok, ktoré umožňovali pripomenúť až desať udalostí v zadaný čas. Telefón bol duálny – podporoval GSM pásma ako 900, tak 1800 MHz.
Zoznam nepilotovaných letov na Medzinárodnú vesmírnu stanicu

Toto je zoznam nepilotovaných letov na Medzinárodnú vesmírnu stanicu. Lety s časťami stanice sú vyznačené hrubo.
Karol Pazúr

Karol Pazúr (* 26. február 1917, Krompachy – † 1979, Banská Bystrica) bol dôstojník obranného spravodajstva československej armády, predtým príslušník 1. československého armádneho zboru v ZSSR, kde slúžil v Reicinovej OBZ. Do Zboru v ZSSR sa dostal zo sovietskeho zajateckého tábora, predtým slúžil v Rýchlej divízii Slovenskej armády. Bol iniciátorom a hlavným účastníkom masovej vraždy nemeckých a maďarských civilistov pri Přerove v noci z 18. na 19. júna 1945 , takzvanej Přerovskej tragédie.
Internát

Internát je v širšom zmysle zariadenie na kolektívne ubytovanie, stravovanie a (spravidla aj) výchovu žiakov, študentov či podobných chovancov, t. j. v súčasnosti školský internát (vrátane toho, čo sa staršie nazývalo domov mládeže), študentský domov (t.j. vysokoškolský internát), detský domov alebo špeciálne výchovné zariadenie a historicky aj napr. internátna stredná škola pre pracujúcich, penzionát, konvikt, kolégium, seminár, alumnát a pod.. Toto širšie ponímanie niekedy zahŕňa aj zariadenie na kolektívne ubytovanie pracujúceho dorastu alebo robotníkov (a často nezahŕňa študentské domovy). V užšom zmysle sa výrazom internát označuje len školský internát (okrem internátu materskej školy) a študentský domov. Slovo internát má aj ďalšie, ešte užšie významy, tie sú uvedené na rozlišovacej stránke.
Formalizmus

Formalizmus môže byť:
Formalista je stúpenec formalizmu.
Viktor Petrovič Savinych

Viktor Petrovič Savinych (; * 7. marec 1940, Beriozkiny) je bývalý sovietsky kozmonaut. Roku 1981 sa zúčastnil na lete kozmickej lode Sojuz T-4, absolvoval pobyt v orbitálnej stanici Saľut 6. V roku 1985 bol letovým inžinierom misie Sojuz T-13 s dlhodobým pobytom na stanici Saľut 7 a v roku 1988 letovým inžinierom misie Sojuz TM-5 s pobytom na stanici Mir.
Život.
Jeho otec bojoval počas celej vojny a po nej celá rodina vrátane malého Viktora pracovala v kolchoze. S úspechom dokončil desaťročnú školu a nastúpil na permské technické učilište so zameraním na železnicu. Na jedlo si musel privyrábať nočnými brigádami. Potom nastúpil na zúrodňovacie práce na celinách, jazdil traktorom aj na kombajne. Vojenskú uniformu obliekol, až keď získal diplom technika. Najprv pracoval u topografov a neskôr u železničného vojska. Naučil sa stavať vlečky v močariskách tajgy. Potom začal študovat na moskovskom inštitúte inženierskej geodézie , leteckého snímkovania a kartografie. V roku 1957 obhájil diplomovú prácu a nastúpil do konštrukčnej kancelárie. V roku 1978 sa ocitl medzi kandidátmi na kozmonautov. Do vesmíru odštartoval o dva roky neskôr ako stý kozmonaut. Letel na Sojuze T-4 s Kovaľonokom, spojili sa so Saľutom 6 a v rámci programu Interkozmos tu spolupracovali s medzinárodnými posádkami. Na Zem sa obaja vrátili o 2,5 mesiaca s vedomím, že boli na Saľute 6 poslední. O štyri roky neskôr štartoval po druhýkrát na Sojuze T-13 s Džabenikovom , aby pracovali ako štvrtá základná posádka na orbitálnej stanici Saľut 7 viac ako päť mesiacov. Dole sa vrátil v inej lodi, Sojuze T-14. Od 1. decembra 1978 do 9. februára 1989 bol civilným inžinierom v NPO Energija. Naposledy letel v roku 1988, a to v lodi Sojuz TM-5, v posádke mal bulharského kozmonauta A. Alexandrova, časť z deväťdennej cesty strávili na orbitálnej stanici Mir. Na Zem sa vrátil v lodi TM-4. Vo vesmíre strávil 252 dní.
Viktor Savinych bol dvakrát ocenený titulom Hrdina Sovietskeho zväzu (26. mája 1981 a 20. decembra 1985).
Jurij Vasilievič Malyšev

Jurij Vasilievič Malyšev () (* 27. august 1941, Nikolajevsk – † 8. november 1999, Hviezdne mestečko) bol sovietsky kozmonaut. Roku 1980 veliteľ prvej posádky na zdokonalenom type kozmickej lode Sojuz T-2; roku 1984 veliteľ kozmickej lode Sojuz T-11 (pobyt v kozmickej stanici Saľut 7; sovietsko-indický program).
Valerij Nikolajevič Kubasov

Valerij Nikolajevič Kubasov (, * 7. január 1935, Viazniki – † 19. február 2014, Moskva) bol sovietsky kozmonaut a konštruktér. Absolvoval lety v kozmických lodiach Sojuz 6 (1969, skupinový let 3 lodí), Sojuz 19 (1975, Apollo-Sojuz) a Sojuz 36 (1980, spolu s B. Farkasom, program Interkozmos). 
Životopis.
Po ukončení strednej školy odišiel študovať na MAI - Moskovskú vysokú školu leteckú. Po jej absolvovaní v roku 1957 sa dostal do skupiny konštruktérov na OKB-1 (dnešná RKK Energija), ktorí sa zaoberali kozmickou technikou. Potom získal hodnosť kandidáta vied. V roku 1964 bol v skupine inžinierov z ktorých sa vyberal kandidát pre posádku Voschodu 1. V roku 1966 vznikol tím zložený z odborníkov rôznych oblastí, ktorý pripravoval kozmické lety. Tu sa stretol s radom neskorších kozmonautov a spolu s nimi sa dostal i do výcvikového tábora. Mal letieť na Sojuze 11, ale pre podozrenie na tuberkulózu neletel. Pri výcviku na druhú misiu bol v USA. 
Bol ženatý, otec dcéry a syna.
Špageta

Špageta (z tal. "spaghetto", mn. č. "spaghetti") je cestovina tenkého a podlhovastého tvaru, zvyčajne hrubá a dlhá v nevarenom stave. Existuje viac druhov špagiet podľa hrúbky. Spravidla sa konzumujú špagety s hrúbkou , existujú však aj , tzv. "cappellini" (vlásočky) a aj hrubšia . Zo špagiet sa ďalej vyvinuli ďalšie cestovinové druhy, ktoré sa konzumujú s omáčkami, aké sa používajú aj na špagety (napr. "penne rigate", alebo "tagliatelle"). Existujú i špagety s dierkou ("bucatini").
Špagety sa v predajniach potravín zvyčajne predávajú v baleniach o hmotnosti približne 500 g. Pripravujú sa varením v slanej vode, doba varenia je podľa druhu špagiet približne 5 až 10 minút. 
Pri príprave omáčky na špagety urobíme základ na olivovom oleji a cesnaku, alebo cibuli. Cesnak a cibuľa nesmú byť v jednej omáčke. Na väčšinu druhov omáčok sa dáva strúhaný syr parmezán ("parmigiano"), na cestoviny druhu "amatriciana" by sa mal dávať strúhaný ovčí syr.
Najznámejšie talianske omáčky na špagety sú:
Existujú aj špagety s fazuľou, ktoré sú obľúbené hlavne v Neapole a netradičné "all'assassina" pochádzajúce z Bari.
Špagety sa niekedy využívajú k iným účelom, napríklad počas súťaží v stavaní mostov z neuvarených špagiet.
Maxwell Montes

Maxwell Montes (Maxwellovo pohorie alebo pohorie Maxwell) je horské pásmo na severnej pologuli Venuše. Nachádza sa v ňom aj najvyšší bod Venuše, ktorý siaha vyše 10 kilometrov (podľa iných zdrojov 8 až ) nad úroveň okolitých nížin a nad priemerný povrch Venuše. Pohorie je dlhé a je súčasťou rozsiahlej vysočiny "Ishtar Terra".
Pohorie je okrem výšky výnimočné tým, že ako jeden z mála útvarov na Venuši nemá ženské meno, ale je pomenované podľa význačného fyzika J. C. Maxwella. 
Na východe horstvo klesá k oblasti "Fortuna Tessera", jeho západné časti sú komplexom hrebeňov a brázd. Sú mimoriadne strmé, údaje zo sondy Magellan odhalili, že juhozápadné úbočie má sklon 35°. Pohorie vzniklo pravdepodobne kolíziou dvoch kontinentálnych blokov podobne ako Himaláje. Stláčanie a praskanie kôry dvoch blokov napokon vyústilo do vrásnenia a prešmyku platní. 
Na východnom svahu Maxwell Montes sa nachádza dvojitý kráter. Jeho vonkajšia časť má priemer a hĺbku , vnútorný kráter má priemer a je hlboký , celý komplex je s najväčšou pravdepodobnosťou vulkanického pôvodu.
Victor Company of Japan

Victor Company of Japan, Limited (transkripciou: "Nippon bikutá kabušiki gaiša"), bežne vystupuje pod skratkou JVC, je japonský výrobca audiovizuálnych elektrospotrebičov, počítačových komponentov, IT zariadení a médií pre konzumný a profesionálny trh. Spoločnosť je známa ako výrobca prvých japonských televíznych prijímačov a pre vyvinutý VHS štandard na nahrávanie analógového videosignálu na magnetické páskové médium uchovávané v kazete.
Dejiny.
Spoločnosť JVC vznikla v roku 1927 v japonskom meste Jokohama pod názvom "The Victor Talking Machine Company of Japan, Limited" ako dcérska spoločnosť americkej fonografickej a nahrávacej spoločnosti "Victor Talking Machine". V roku 1929 sa majoritné vlastníctvo previedlo na firmu "RCA-Victor".
V roku 1932 začala firma so sériovou výrobou rádiových prijímačov a o sedem rokov neskôr – v roku 1939 – vyrobila prvý japonský televízor. Útlm výrobného procesu nastal počas druhej svetovej vojny. JVC, tak ako ostatné firmy, prerušila svoje obchodné vzťahy so zahraničnými partnermi a odberateľmi.
V 50. rokoch 20. storočia vyrobila spoločnosť JVC prvú japonskú dlhohrajúcu platňu (LP) a rozšírenú platňu (EP). Úspech firmy prišiel v 70. rokoch. V roku 1976 vyvinula formát VHS a vyrobila prvý VHS videorekordér. Formát VHS sa stal protikladom formátu Betamax vyvinutého v roku 1975 spoločnosťou Sony. Až do roku 1988 sa viedla tzv. "kazetová vojna" o to, ktorý z týchto systémov je lepší.
Súčasnosť.
Od roku 1982 je JVC oficiálnym partnerom Majstrovstiev sveta vo futbale a v roku 2002, na 17. majstrovstvách sveta vo futbale v Japonsku a v Kórejskej republike, bolo parterstvo medzi JVC a Medzinárodnou futbalovou federáciou (FIFA) predĺžené. Spoločnosť uzavrela partnerstvo s návštevníckym centrom Kennedyho vesmírneho strediska. V roku 2005 firma vyvinula prvý dvojvrstvový dátový nosič DVD+RW DL.
Pod značkou sa v Japonsku každoročne organizuje JVC Tokyo Video Festival a JVC Jazz Festival. V súčasnosti je JVC jedna z najväčších mediálnych korporácií na svete so sídlom v Jokohame. V Japonsku prezentuje svoje výrobky pod značkou "Victor". Značka JVC, je už v roku 2019 majetkovo pod kontrolou Tureckého gigantu Vestel. Predmetná turecká spoločnosť je jeden z najväčších výrobcov televízorov na svete. Televizory Značky JVC sa vyrabajú momentálne na linkách v Turecku, tak isto ako Toshiba, ci niektoré modelové rady Panasonic.
John Backus

John Warner Backus (* 3. december 1924, Philadelphia, Pensylvánia, USA – † 17. marec 2007, Ashland, Oregon, USA) bol americký informatik. Bol vedúcim tímu, ktorý vynašiel prvý vysokoúrovňový programovací jazyk - Fortran. Je tiež spoluobjaviteľom tzv. Backusovej-Naurovej formy, ktorá je asi najpoužívanejšou syntaxou na popis bezkontextových gramatík. Predovšetkým za svoju prácu v oblasti návrhu vysokoúrovňových jazykov (najmä Fortranu) dostal v roku 1977 Turingovu cenu.
SD Huesca

Sociedad Deportiva Huesca, S.A.D. je španielsky futbalový klub so sídlom v Huesce, v Aragónsku. Bol založený v roku 1960 a v súčasnosti hrá v najvyššej španielskej futbalovej súťaži, La Liga Santander. Domovským štadiónom klubu je El Alcoraz.
Ole-Johan Dahl

Ole-Johan Dahl (* 12. október 1931, Mandal, Nórsko – † 29. jún 2002, Oslo) bol nórsky informatik.
Spolu s Kristenom Nygaardom vytvoril programovací jazyk Simula (v šesťdesiatych rokoch 20. storočia), ktorý je známy ako de facto prvý objektovo orientovaný programovací jazyk. Po veľkom rozmachu objektovo orientovaného programovania dostal spolu s Nygaardom Turingovu cenu za rok 2001.
Kristen Nygaard

Kristen Nygaard (* 27. august 1926, Oslo, Nórsko – † 10. august 2002, Oslo, Nórsko) bol nórsky informatik a spoločne s Ole-Johanom Dahlom tvorca revolučného programovacieho jazyka Simula, ktorý ako prvý využíval paradigmu objektovo orientovaného programovania. Za tento počin dostal v roku 2001 spolu s Dahlom Turingovu cenu.
Jonas Kubilius

Jonas Kubilius (* 27. júl 1921, Fermos, Litva – † 30. október 2011) bol litovský matematik, ktorý sa zaoberá predovšetkým teóriou pravdepodobnosti, teóriou čísel, ale aj diferenciálnymi rovnicami alebo matematickou logikou. V pravdepodobnostnej teórii čísel jeho meno nesú Turánova–Kubiliusova nerovnosť a Kubiliusov model.
V rokoch 1958 až 1991 bol rektorom Vilniuskej univerzity, jedno volebné obdobie (1992 - 1996) tiež pôsobil v litovskom parlamente - Seimase. Bol tiež organizátorom prvého ročníka matematickej olympiády v Litve (rok 1951) a predsedom Litovskej matematickej spoločnosti.
Koherenčná teória zdôvodnenia

Koherenčná teória zdôvodnenia je v epistemológii teória zdôvodnenia, podľa ktorej je presvedčenie úplne zdôvodnené len vtedy, keď koheruje so systémom presvedčení. Spolu s fundacionalistickou teóriou patrí k internalistickým teóriám zdôvodnenia.
Nekonečný regres v zdôvodňovaní je epistemický problém, ktorého riešenie podnietilo vznik fundacionalistickej a koherenčnej teórie zdôvodnenia. Štandardne sa poznanie definuje ako zdôvodnené pravdivé presvedčenie. Ak teda tvrdíme, že o niečom máme poznanie, svoje presvedčenie musíme vedieť zdôvodniť evidenciou a teda ďalším presvedčením. Takéto presvedčenie však musí opäť podporovať ďalšia evidencia atď. Teoreticky dochádza k nekonečnému regresu zdôvodňovania a keďže nekonečný počet krokov nemôžeme uskutočniť, žiadne presvedčenie podľa tejto prvej varianty nie je v konečnom dôsledku zdôvodnené. Podľa druhej varianty, zdôvodňovanie sa vráti k svojmu východisku, čo znamená, že presvedčenie sa opiera samé o seba. 
Riešením tohoto problému bola formulácia fundacionalistickej teórie: existujú základné presvedčenia, ktoré už nie je potrebné ďalej zdôvodňovať, pretože sami sebe zaručujú svoju vlastnú pravdivosť. Všetky ostatné presvedčenia možno zdôvodniť základnými presvedčeniami. Postulácia základných presvedčení (a z nej vyplývajúca formulácia fundacionalizmu) však nie je jediným možným riešením problému nekonečného regresu (niektoré presvedčenia sú úplne zdôvodnené v dôsledku svojho vzťahu so systémom iných presvedčení), čím sa vytvoril priestor pre vznik koherenčnej teórie zdôvodnenia.
Pojem koherencie.
Pojem koherencie môžeme vytýčiť nájdením nevyhnutných podmienok, ktoré systém musí spĺňať, ak má byť označený ako koherentný. Prvou podmienkou, na ktorej sa zhodujú všetci filozofi, je konzistentnosť. Od koherentného systému teda očakávame, že prvky, z ktorých systém pozostáva, nebudú voči seba stáť v rozpore. Podľa Blansharda, k ďalším podmienkam patrí úplnosť a nevyhnutné vyplývanie. Výrazom nevyhnutné vyplývanie myslíme proces, kedy každý prvok systému nevyhnutne vyplýva zo všetkých ostatných prvkov tohto systému. Ak teda systém pozostáva z piatich prvkov, prvok A nevyhnutne vyplýva z prvkov B, C, D a E; prvok B z prvkov A, C, D a E atď.
Inak definuje koherenciu Lehrer: koherentný systém charakterizuje konzistentnosť, úplnosť a vzájomná explanácia.
Námietky voči teórii.
Kritici koherečnej teórie formulujú nasledovné námietky:
Chrám Ochrany Bohorodičky (Korejovce)

Chrám Ochrany Bohorodičky je gréckokatolícka cerkev v obci Korejovce.
História.
Chrám bol postavený v roku 1761. Od roku 1968 je národnou kultúrnou pamiatkou Slovenskej republiky.
Opis.
Chrám tvorí trojpriestorová drevená stavba na plytkom kamennom základe. Veža chrámu vystupuje z hmoty sakrálneho objektu a tvorí podvežie v ktorom je malá vstupná predsieň. Veža, stanová strecha nad loďou a sedlová strecha nad svätyňou sú zakončené šindľovými cibuľkami s kovanými železnými krížmi. Objekt je v exteriéri chránený pred poveternostnými vplyvmi vertikálne kladenými smrekovými doskami s lištami. Strecha je pokrytá šindľom. V interiéri je nekompletný ikonostas z ktorého sa zachovali sa len fragmenty. Pochádza z druhej polovice 18. storočia.
Pred objektom je drevená zvonica s tromi zvonmi. Na jednom zvone z roku 1769 je nápis s reliéfom svätej Rodiny. Druhý zvon z roku 1771 má nápis a reliéf s dekórom kríža, pod ním Panna Mária Sedembolestná a svätá Trojica. Tretí je z roku 1835 a je zdobený dekórom dubových listov a nápisom.
Chrám svätého Michala archanjela (Šemetkovce)

Cerkva východného obradu svätého Michala archanjela je drevený trojpriestorový zrubový gréckokatolícky chrám v obci Šemetkovce zasvätený sv. Michalovi archanjelovi.
História.
Chrám bol postavený v roku 1752. Pri vojenských operáciách karpatsko-duklianskej operácie, pri tankovej bitke, v údolí smrtí, v októbri a novembri 1944 bola cerkev poškodená. K jej obnove prispeli občania obce v roku 1945. Od roku 1968 je cerkev národnou kultúrnou pamiatkou. 
Veža cerkvi je zakončená makovičkou s tamburom a kovaným kovovým krížom, ktorá vyrastá z konštrukcie objektu. Dvojstupňovité stanové strechy nad svätyňou a loďou sú zakončené kužeľovitými vežičkami pokrytými šindľom s kovanými krížmi. Celý zrub obdobne ako i ostatné drevené cerkvi z exteriéru je obložený vertikálne položenými doskami s lištami, ktoré boli obnovené v roku 2001. Pred portálom cerkvi je malá vstupná predsieň, ktorej strecha je taktiež pokrytá šindľom. 
V interiéri cerkvi na stenách sa zachovali zvyšky nástenných malieb. Barokový štvorradový drevený ikonostas s cárskymi dverami je z 2. polovice 18. storočia. Niektoré ikony zakomponované do ikonostasu sú zo staršieho obdobia. Ikonostas a oltár boli reštaurované v rokoch 1969 - 1970. Znovu bol reštaurovaný v roku 2005. Na oltári sú tzv. miniatúrne antické stĺpiky a je tam malý bohostánok s ikonou Panny Márie.
Zvonica s tromi zvonmi z druhej polovice 20. storočia, bola postavená v 19. storočí a nachádza sa na mieste zvonice z 18. storočia.
Louiziana

Louiziana je slovenská country skupina. Skupina vznikla v roku 1985 v Prievidzi.
Krkonošský národný park

Krkonošský národný park (, "KRNAP") je chránené územie na severovýchode Česka blízko hraníc s Poľskom. Územie z väčšej časti spadá do geomorfologických celkov Krkonoše (konkrétne podcelky Krkonošské hřbety, Krkonošské rozsochy a Vrchlabská vrchovina) a Krkonošské podhůří.
Národný park bol založený 17. mája 1963 a v roku 1986 bol park rozšírený o ochranné pásmo. Park vyhlásili 4 roky po tom ako bol v Poľsku založený Karkonoski Park Narodowy. Celková rozloha parku je 54,969 ha a výmera chráneného územia je 18,642 ha. V roku 1992 boli český a poľský národný park zaradený do biosférickej rezervácie UNESCO.